9. การจัดการ

9.1 โครงสร้างการจัดการ

บริษัทมีคณะกรรมการ 3 ชุด คือ คณะกรรมการบริษัท,
คณะกรรมการร่วมระหว่างกรรมการและเจ้าหน้าที่ระดับบริหารของโรงพยาบาล (Joint
Executive Committee) และคณะกรรมการตรวจสอบ
โดยรายละเอียดของคณะกรรมการแต่ละชุด มีดังต่อไปนี้

คณะกรรมการบริษัท 

รายชื่อคณะกรรมการบริษัท ณ วันที่ 31 ธันวาคม 2547 มีดังต่อไปนี้

1. นายชัย โสภณพนิช ประธานกรรมการ

2. น.พ.ชาญวิทย์ ตันติ์พิพัฒน์ รองประธานกรรมการ

3. นางลินดา ลีสหะปัญญา กรรมการผู้จัดการ

4. นายเกียรติ นิตย์ธีรานนท์ กรรมการ

5. นางกุลธิดา ศิวยาธร กรรมการ

6. น.พ. จอน ยังพิชิต กรรมการ

7. น.พ. ธนิต เธียรธนู กรรมการ

8. พ.ญ. คุณสวรรยา เดชอุดม กรรมการ

9. น.พ. อนันต์ เตชะเวช กรรมการ

10. นายชอง โท กรรมการ

11. น.ส. โสภาวดี อุตตโมบล กรรมการ

12. นายสรดิษ วิญญรัตน์ กรรมการ

13. นายบุญปกรณ์ โชควัฒนา กรรมการ

14. นายชาตรี โสภณพนิช กรรมการ

15. นายเคอร์ติส จอห์น ชโรเดอร์ กรรมการ

โดย มี น.ส. ศุทธินี เตวิทย์ เป็นเลขานุการคณะกรรมการบริษัท

วิธีการลงนามผูกพันบริษัทของกรรมการ

กรรมการสองคน นอกจากนายชาตรี โสภณพนิช นางกุลธิดา ศิวยาธร และ นายชอง โท
ลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้น

2. มีอำนาจในการดำเนินการทำนิติกรรมผูกพันบริษัทคือกรรมการ 2 คน ลงลายมือชื่อร่วมกัน
และประทับตราสำคัญของบริษัท

3. พิจารณากำหนดและแก้ไขเปลี่ยนแปลงชื่อกรรมการ
ซึ่งมีอำนาจลงลายมือชื่อผูกพันบริษัทในการทำนิติกรรมต่างๆ แทนบริษัท
พร้อมทั้งกำหนดเงื่อนไขในการลงลายมือชื่อผูกพันบริษัทของกรรมการดังกล่าว

4. มีหน้าที่ดำเนินการให้บริษัทมีระบบการควบคุมภายใน และการตรวจสอบภายในที่มีประสิทธิผล

  คณะผู้บริหารร่วมระหว่างกรรมการและเจ้าหน้าที่ระดับบริหารของโรงพยาบาล (Joint
  Executive Committee)

  รายชื่อคณะผู้บริหารร่วมระหว่างกรรมการและเจ้าหน้าที่ระดับบริหารของโรงพยาบาล

1. นายชัย โสภณพนิช ประธานกรรมการบริษัท

2. น.พ.ชาญวิทย์ ตันติ์พิพัฒน์ รองประธานกรรมการบริษัท

3. น.พ.ธนิต เธียรธนู กรรมการบริษัท

4. นางลินดา ลีสหะปัญญา กรรมการผู้จัดการ

5. นายชอง โท กรรมการบริษัท

6. นายเคอร์ติส จอห์น ชโรเดอร์ กรรมการบริษัท และผู้อำนวยการด้านการบริหาร กลุ่มภูมิภาค

7. น.พ.สิน อนุราษฎร์ ผู้อำนวยการด้านการแพทย์กลุ่มภูมิภาค

8. น.พ.ชาตรี ดวงเนตร ผู้อำนวยการด้านปฏิบัติการแพทย์กลุ่มภูมิภาค

9. นายคาร์ล สแตนนิเฟอร์ ผู้อำนวยการด้านการเงินและบัญชี กลุ่มภูมิภาคและผู้อำนวยการ

ด้านพัฒนาโครงการระหว่างประเทศ

10. นายเดนิส บราวน์ ผู้อำนวยการด้านปฎิบัติการ กลุ่มภูมิภาค

11. นางคอร์ ลีชาน ผู้อำนวยการด้านการเงิน

  อำนาจหน้าที่ของคณะผู้บริหารร่วมระหว่างกรรมการและเจ้าหน้าที่ระดับบริหารของโรงพยาบาล

1. มีอำนาจอนุมัติค่าใช้จ่ายในวงเงินตามงบประมาณที่กำหนดและไม่ได้กำหนดไว้ดังนี้

ภายในวงเงินไม่เกิน 20,000,000 บาท ต่อโครงการ (ตามงบประมาณที่ไม่ได้วางแผนไว้)

ภายในวงเงินไม่เกิน 40,000,000 บาท ต่อโครงการ (สำหรับงบประมาณที่วางแผนไว้)

2. สามารถพิจารณาอนุมัติการเปลี่ยนแปลงสถานะแพทย์
และกำหนดสิทธิในการรักษาของแพทย์ที่ปฏิบัติงานในโรงพยาบาลบำรุงราษฎร์

3. มีอำนาจพิจารณาและตัดสินเรื่องที่เกี่ยวกับพฤติกรรมระเบียบวินัยของแพทย์

4. พิจารณาและอนุมัติรายงานการเงินประจำเดือน และรายงานการปฏิบัติการ

คณะกรรมการตรวจสอบ

รายชื่อคณะกรรมการตรวจสอบ ณ วันที่ 31 ธันวาคม 2547 มีดังต่อไปนี้

1. น.ส. โสภาวดี อุตตโมบล ประธานกรรมการตรวจสอบ

2. นายสรดิษ วิญญรัตน์ กรรมการตรวจสอบ

3. นายบุญปกรณ์ โชควัฒนา กรรมการตรวจสอบ

โดยมี นางทวิชา ตัณสถิตย์ เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัท มีขอบเขต หน้าที่ ความรับผิดชอบ
เพื่อรายงานต่อคณะกรรมการบริษัท ดังต่อไปนี้

1. ดูแลรายงานทางการเงินของบริษัทให้เป็นไปตามมาตรฐานบัญชี เพียงพอและเชื่อถือได้
ก่อนนำเสนอต่อคณะกรรมการบริษัท

2. พิจารณาคัดเลือก และเสนอแต่งตั้งผู้สอบบัญชีของบริษัท พร้อมทั้งค่าธรรมเนียมการสอบบัญชี

3. ดูแลให้บริษัทมีระบบการควบคุมภายในที่เหมาะสมและมีประสิทธิภาพ

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

6.
จัดทำรายงานการกำกับดูแลกิจการของคณะกรรมการตรวจสอบในรายงานประจำปีของบริษัทซึ่งรายงานดังกล่าวต้องลงนามโดยประธานกรรมการตรวจสอบ

7. ปฏิบัติการอื่นใดตามที่คณะกรรมการบริษัทมอบหมาย

หน้าที่อื่น ๆ

1. พิจารณางบประมาณ และกำลังคนของสำนักงานตรวจสอบภายใน

2. ประสานงานกับฝ่ายตรวจสอบภายในของบริษัทเกี่ยวกับ ระบบการควบคุมภายใน
แผนงานแนวทางตรวจสอบ รวมทั้งประเมินผลการตรวจสอบการดำเนินงานด้านต่างๆ
ของบริษัทตามวิธีการ และมาตรฐานที่ยอมรับโดยทั่วไป

3. แต่งตั้ง ถอดถอน โยกย้าย หรือเลิกจ้าง ผู้อำนวยการ (หัวหน้าแผนก) ตรวจสอบภายใน

ผู้บริหาร

รายชื่อผู้บริหารของบริษัท ณ วันที่ 31ธันวาคม 2547 มีดังต่อไปนี้

1. นางลินดา ลีสหะปัญญา กรรมการผู้จัดการ

2. น.พ.ธนิต เธียรธนู ประธานกรรมการแพทย์

3. นายเคอร์ติส จอห์น ชโรเดอร์ ผู้อำนวยการด้านบริหาร - กลุ่มภูมิภาค

4. น.พ. สิน อนุราษฎร์ ผู้อำนวยการด้านการแพทย์ - กลุ่มภูมิภาค

5. น.พ. ชาตรี ดวงเนตร ผู้อำนวยการด้านปฏิบัติการด้านการแพทย์ - กลุ่มภูมิภาค

6. น.พ. การุณ เมฆานนท์ชัย รองผู้อำนวยการด้านการแพทย์-อาวุโส

7. พ.ญ. จามรี เชื้อเพชระโสภณ รองผู้อำนวยการด้านการแพทย์

8. นายคาร์ล สแตนนิเฟอร์* ผู้อำนวยการด้านการเงิน – กลุ่มภูมิภาคและผู้อำนวยการด้าน

พัฒนาโครงการระหว่างประเทศ

9. นายเดนิส บราวน์** ผู้อำนวยการด้านปฏิบัติการ - กลุ่มภูมิภาค

10. นางคอร์ ลี ชาน ผู้อำนวยการด้านการเงิน

11. นางสาวเจนนิส ชานมันยี*** รักษาการผู้อำนวยการด้านปฎิบัติการ

* นายคาร์ล สแตนนิเฟอร์ รับตำแหน่งผู้อำนวยการด้านการเงิน – กลุ่มภูมิภาค ของบริษัทเมื่อวันที่ 12 มกราคม 2547

** นายเดนิส บราวน์รับตำแหน่งผู้อำนวยการด้านปฏิบัติการ-กลุ่มภูมิภาคเมื่อวันที่ 1 มีนาคม 2547

***นางสาวเจนนิส ชานมันยี เข้ารับตำแหน่งรักษาการผู้อำนวยการด้านปฎิบัติการ เมื่อวันที่ 1
กุมภาพันธ์ 2548

9.2 การสรรหากรรมการและผู้บริหาร

บริษัทยังไม่มีคณะกรรมการสรรหาเพื่อคัดเลือกคณะกรรมการและผู้บริหาร อย่างไรก็ตาม
การเลือกตั้งกรรมการของบริษัท จะต้องได้รับอนุมัติจากที่ประชุมผู้ถือหุ้น
ตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ในการเลือกกรรมการ อาจใช้วิธีเสียงลงคะแนนเลือกกรรมการเป็นรายบุคคลคราวละคน
หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด จะแบ่งคะแนนเสียงแก่คนใด
หรือคณะใดมากน้อยเพียงใดไม่ได้

3. การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
ให้ผู้เป็นประธานที่ประชุมเป็นผู้ออกเสียงชี้ขาด

ธนาคารกรุงเทพ จำกัด (มหาชน) ซึ่งเป็นผู้ถือหุ้นรายใหญ่ของบริษัท โดยถือหุ้นในสัดส่วนร้อยละ
30.53* มีตัวแทนของธนาคารเป็นกรรมการของบริษัท 2 ท่าน คือ นายชาตรี โสภณพนิช
และนางกุลธิดา ศิวยาธร

*ข้อมูล ณ วันที่ 3 กันยายน 2547

  อนึ่งกระบวนการในการสรรหากรรมการอิสระของบริษัท
  ใช้วิธีเดียวกันกับกระบวนการในการสรรหากรรมการและผู้บริหาร
  โดยคุณสมบัติเบื้องต้นของกรรมการอิสระของบริษัท มีดังต่อไปนี้

1.  เป็นกรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัท,
    บริษัทในเครือ, บริษัทร่วมหรือบริษัทที่เกี่ยวข้อง

2.  ไม่ได้เป็นกรรมการบริหารของบริษัท, บริษัทในเครือ, บริษัทร่วมหรือบริษัทที่เกี่ยวข้อง

3.  เป็นผู้ที่ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารเงินของบริษัท, บริษัทในเครือ,
    บริษัทร่วมหรือบริษัทที่เกี่ยวข้อง

4.  เป็นอิสระจากผู้ถือหุ้นรายใหญ่, ผู้บริหารและผู้ที่เกี่ยวข้อง

5.  เป็นผู้ที่สามารถทำหน้าที่คุ้มครองผลประโยชน์ของผู้ถือหุ้นทุกรายอย่างเท่าเทียมกัน

6.  เป็นผู้ที่สามารถช่วยดูแลไม่ให้เกิดรายการที่มีความขัดแย้งทางผลประโยชน์ระหว่างบริษัทกับบุคคลที่เกี่ยวข้อง

7.  เป็นผู้ที่ถือหุ้นไม่เกินร้อยละ 5 ของทุนชำระแล้วของบริษัท, บริษัทในเครือ, บริษัทร่วม
    หรือบริษัทที่เกี่ยวข้อง (ทั้งนี้นับรวมหุ้นที่ถือโดยผู้ที่เกี่ยวข้องด้วย)

9.3 ค่าตอบแทนกรรมการ, กรรมการตรวจสอบและผู้บริหาร

ค่าตอบแทนกรรมการและกรรมการตรวจสอบ

บริษัทได้จ่ายค่าตอบแทนกรรมการ และค่าตอบแทนกรรมการตรวจสอบสำหรับงวดสิ้นสุดวันที่ 31
ธันวาคม 2547 ดังต่อไปนี้

รายละเอียดการจ่ายค่าตอบแทนกรรมการและกรรมการตรวจสอบ

  ---- ------------- ------------------------------------- -------------- ----------- ----------- ------------------------------------- ---------- ---------------
                     เบี้ยประชุมคณะกรรมการ                                                           เบี้ยประชุมคณะกรรมการตรวจสอบ                        รวมค่าตอบแทน

       รายชื่อ         จำนวนครั้งที่เข้าประชุม/จำนวนครั้งที่เชิญประชุม   ค่าตอบแทนรายปี   เบี้ยประชุม    รวม         จำนวนครั้งที่เข้าประชุม/จำนวนครั้งที่เชิญประชุม   เบี้ยประชุม   

  1    นาย ชัย        8/8                                   190,000        240,000     430,000                                                      430,000
       โสภณพนิช                                                                                                                                     

  2    น.พ. ชาญวิทย์   7/8                                   170,000        175,000     345,000                                                      345,000
       ตันติ์พิพัฒน์                                                                                                                                     

  3    น.พ. ธนิต      8/8                                   150,000        160,000     310,000                                                      310,000
       เธียรธนู                                                                                                                                      

  4    นาย บุญปกรณ์    8/8                                   150,000        160,000     310,000     4/4                                   80,000     390,000
       โชควัฒนา                                                                                                                                     

  5    นาย สรดิษ      5/8                                   150,000        100,000     250,000     4/4                                   80,000     330,000
       วิญญรัตน์                                                                                                                                      

  6    พ.ญ. คุณสวรรยา 8/8                                   150,000        160,000     310,000                                                      310,000
       เดชอุดม                                                                                                                                      

  7    น.พ. อนันต์     8/8                                   150,000        160,000     310,000                                                      310,000
       เตชะเวช                                                                                                                                     

  8    น.พ.จอน ยังพิชิต 8/8                                   150,000        160,000     310,000                                                      310,000

  9    นาง กุลธิดา     5/8                                   150,000        100,000     250,000                                                      250,000
       ศิวยาธร                                                                                                                                      

  10   นางสาว โสภาวดี 8/8                                   150,000        160,000     310,000     4/4                                   120,000    430,000
       อุตตโมบล                                                                                                                                     

  11   นาย ชอง โท    8/8                                   150,000        160,000     310,000                                                      310,000

  12   นาง ลินดา      6/8                                   150,000        120,000     270,000                                                      270,000
       ลีสหะปัญญา                                                                                                                                    

  13   นาย เกียรติ     4/8                                   150,000        80,000      230,000                                                      230,000
       นิตย์ธีรานนท์                                                                                                                                   

  14   นาย บุญเนตร    0/2                                   150,000        0           150,000                                                      150,000
       ตันตกิตต์**                                                                                                                                    

                     เบี้ยประชุมคณะกรรมการ                                                           เบี้ยประชุมคณะกรรมการตรวจสอบ                        รวมค่าตอบแทน

       รายชื่อ         จำนวนครั้งที่เข้าประชุม/จำนวนครั้งที่เชิญประชุม   ค่าตอบแทนรายปี   เบี้ยประชุม    รวม         จำนวนครั้งที่เข้าประชุม/จำนวนครั้งที่เชิญประชุม   เบี้ยประชุม   

  15   นาย เคอร์ติส    4/6                                   0              80,000      80,000                                                       80,000
       จอห์น                                                                                                                                        
       ชโรเดอร์***                                                                                                                                  

  16   นาย ชาตรี      3/6                                   0              60,000      60,000                                                       60,000
       โสภณพนิช****                                                                                                                                 

                                                           2,160,000      2,075,000   4,235,000                                         280,000    4,515,000
  ---- ------------- ------------------------------------- -------------- ----------- ----------- ------------------------------------- ---------- ---------------

  * ค่าตอบแทนกรรมการรายปี เป็นค่าตอบแทนสำหรับปี 2546 ที่ได้จ่ายในปี 2547
  ส่วนค่าตอบแทนรายปีของ ปี 2547 บริษัทยังมิได้ทำการจ่ายแก่กรรมการ

  ** นายบุญเนตร ตันตกิตติ์ พ้นจากการเป็นกรรมการของบริษัทเมื่อวันที่ 28 เมษายน 2547

  ***นายเคอร์ติส จอห์น ชโรเดอร์ เข้าเป็นกรรมการของบริษัทเมื่อวันที่ 28 เมษายน 2547

  **** นายชาตรี โสภณพนิช เข้าเป็นกรรมการของบริษัทเมื่อวันที่ 28 เมษายน 2547

ค่าตอบแทนกรรมการ คือค่าตอบแทนที่จ่ายให้แก่กรรมการของบริษัท
โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร
และค่าตอบแทนกรรมการดังกล่าว ได้รับอนุมัติจากผู้ถือหุ้นแล้ว

ค่าตอบแทนของกรรมการบริหารและผู้บริหาร

ค่าตอบแทนรวมของกรรมการบริหารและผู้บริหารของบริษัทและบริษัทย่อย จำนวน 10 ท่าน ประจำปี
2547 เป็นจำนวนเงิน 86,003,436 บาท โดยที่ค่าตอบแทนดังกล่าว
รวมถึงเงินเดือนและผลประโยชน์ที่เกี่ยวข้องของผู้บริหาร

ในปี 2548 ค่าตอบแทนรวมของกรรมการบริหารและผู้บริหาร จำนวน 11 ท่าน
คาดว่าจะเป็นจำนวนเงิน 102,500,000 บาท

9.4 การกำกับดูแลกิจการ

บริษัทได้ตระหนักถึงความสำคัญของการกำกับดูแลกิจการที่ดี
และมีความตั้งใจที่จะปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทยดังต่อไปนี้

1. นโยบายเกี่ยวกับการดูแลกิจการ

คณะกรรมการบริษัทเห็นว่าการกำกับดูแลกิจการที่ดีเป็นสิ่งที่มีความสำคัญ
และมีความมุ่งมั่นตั้งใจที่จะปฏิบัติตามหลักการดังกล่าว
คณะกรรมการบริษัทให้ความสำคัญกับระบบการควบคุมภายในและการตรวจสอบภายใน
และกำกับดูแลฝ่ายบริหารให้ดำเนินตามนโยบายของบริษัทอย่างมีประสิทธิภาพ
เพื่อประโยชน์ในระยะยาวต่อผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

บริษัทเล็งเห็นถึงความสำคัญของสิทธิของผู้ถือหุ้นทุกราย ซึ่งรวมทั้งผู้ถือหุ้นรายใหญ่
และผู้ถือหุ้นรายย่อย และมุ่งเน้นในการให้ข้อมูลแก่ผู้ถือหุ้นทุกรายอย่างเท่าเทียมกันและโปร่งใส
ในการประชุมผู้ถือหุ้นทุกครั้ง บริษัทได้จัดส่งหนังสือเชิญประชุมเพื่อแจ้งวาระการประชุม
พร้อมความคิดเห็นของคณะกรรมการในแต่ละวาระ รวมถึงเอกสารประกอบต่างๆ
เพื่อให้ผู้ถือหุ้นมีข้อมูลเพียงพอในการตัดสินใจ และบริษัทมีการบันทึกการประชุมที่ถูกต้อง ครบถ้วน
เพื่อให้ผู้ถือหุ้นสามารถตรวจสอบได้

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
และมีความตั้งใจที่จะปฏิบัติต่อผู้มีส่วนได้เสียแต่ละกลุ่มอย่างยุติธรรม ผู้มีส่วนได้เสียที่สำคัญของบริษัท
มีดังต่อไปนี้

ลูกค้า / คนไข้ บริษัทให้บริการแก่ผู้ป่วยอย่างมีจริยธรรมและในระดับคุณภาพที่สูงสุด คณะกรรมการ
Ethics Committee ของโรงพยาบาลจะช่วยดูแลพิทักษ์สิทธิผู้ป่วย นอกจากนี้
โรงพยาบาลมีแผนกที่ดูแลและพัฒนาคุณภาพของการบริการผู้ป่วยอย่างต่อเนื่อง
โดยพิจารณาถึงความต้องการและความคิดเห็นของคนไข้

คู่ค้า / คู่สัญญา บริษัทปฏิบัติตามเงื่อนไขที่ตกลงไว้กับคู่ค้าและคู่สัญญา

พนักงาน บริษัทเชื่อมั่นว่าพนักงานคือทรัพยากรที่มีคุณค่า
ดังนั้นบริษัทจึงมีมาตรการที่จะให้ผลตอบแทนที่เหมาะสม
รวมทั้งมีการพัฒนาบุคลากรโดยให้การฝึกอบรมเสริมสร้างความรู้ใหม่ๆอย่างสม่ำเสมอ

คู่แข่ง บริษัทประพฤติตามกรอบกติกาการแข่งขันที่ดี ภายใต้กรอบของกฎหมาย

สังคม บริษัทมีความรับผิดชอบต่อสาธารณะ รวมถึงสิ่งแวดล้อม ตามที่กล่าวไว้ในหัวข้อ 3.3
นอกจากนี้ บริษัทมีกิจกรรมต่างๆ เพื่อชุมชนอย่างสม่ำเสมอ โดยผ่านมูลนิธิโรงพยาบาลบำรุงราษฎร์

4. การประชุมผู้ถือหุ้น

ในการประชุมผู้ถือหุ้นประจำปี 2547 มีกรรมการเข้าร่วมประชุมทั้งสิ้น 9 ท่าน
เพื่อให้ข้อมูลและชี้แจงรายละเอียดที่ผู้ถือหุ้นต้องการทราบเพิ่มเติม
โดยประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการสอบถาม
และแสดงความคิดเห็นและข้อเสนอแนะต่างๆ
รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการได้ให้ความเห็นชอบในการกำหนด วิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าสูงสุดให้กับกิจการและความมั่นคงสูงสุดให้กับผู้ถือหุ้น
คณะกรรมการมีการประชุมทุกไตรมาสเพื่อประเมินผลประกอบการของบริษัท
เปรียบเทียบกับแผนที่กำหนดไว้

นอกจากนี้คณะกรรมการบริษัทยังเป็นผู้ที่กำหนดอำนาจหน้าที่ความรับผิดชอบของคณะกรรมการต่างๆ
รวมถึงระบบควบคุมภายใน การตรวจสอบภายใน และได้มีการสื่อสารบทบาท หน้าที่
และความรับผิดชอบดังกล่าวต่อผู้บริหาร และพนักงานโดยทั่วถึง

6. ความขัดแย้งทางผลประโยชน์

เพื่อป้องกันปัญหาความขัดแย้งของผลประโยชน์
คณะกรรมการมีการพิจารณารายการที่อาจมีความขัดแย้งทางผลประโยชน์
และรายการที่เกี่ยวโยงกันอย่างรอบคอบ
โดยได้มีการปฏิบัติตามหลักเกณฑ์ของตลาดหลักทรัพย์แห่งประเทศไทย
โดยมีราคาและเงื่อนไขเสมือนการทำราคากับบุคคลภายนอก และได้เปิดเผยรายละเอียด
มูลค่ารายการ คู่สัญญา เหตุผลความจำเป็น ไว้ในงบการเงิน รายงานประจำปี และแบบ 56-1
แล้ว

7. จริยธรรมทางธุรกิจ

บริษัทมีพันธกิจ (Mission Statement) คือ
“เราให้บริการทางด้านการรักษาพยาบาลอย่างเอื้ออาทร มีประสิทธิภาพ
และได้มาตรฐานระดับโลก” และบริษัทมีหลักปฏิบัติ ซึ่งได้มีการสื่อสารไปสู่พนักงานทุกคนดังต่อไปนี้

1.  เราให้บริการผู้ป่วย เสมือนหนึ่งบุคคลในครอบครัวของเรา

2.  เราให้บริการผู้ป่วย ทุกชาติ ภาษา และวัฒนธรรมอย่างเท่าเทียมกัน

  3. เราปฏิบัติงานอย่างสุขุมรอบคอบ ซื่อสัตย์ คงไว้ซึ่งจริยธรรม

  4. เราทำงานร่วมกันเป็นทีม

  5. เราปรับปรุงคุณภาพของงานอย่างต่อเนื่อง

  6. เราคงไว้ซึ่งบรรยากาศในการทำงานที่อบอุ่น โดยให้เกียรติและไว้วางใจซึ่งกันและกัน

  7. เราส่งเสริมการพัฒนาศักยภาพของบุคคล และความคิดริเริ่มโดยให้มีการศึกษาอยู่เสมอ

  8. เราให้การรักษาพยาบาลอย่างมีประสิทธิภาพ
  เพื่อเพิ่มคุณค่าให้กับลูกค้าภายนอกและลูกค้าภายในของเรา

  9. เราปฏิบัติตนเป็นพลเมืองดีของชาติ

พนักงานทุกคนจะต้องรับทราบและปฏิบัติตามหลักปฏิบัติของบริษัท

8. การถ่วงดุลของกรรมการที่ไม่เป็นผู้บริหาร

บริษัทมีกรรมการจำนวน 3 ท่านที่เป็นผู้บริหาร ดังต่อไปนี้

1. นางลินดา ลีสหะปัญญา

2. น.พ. ธนิต เธียรธนู

3. นายเคอร์ติส จอห์น ชโรเดอร์

กรรมการจำนวน 9 ท่านที่ไม่ได้เป็นผู้บริหารมีดังต่อไปนี้

1. นายชัย โสภณพนิช

2. น.พ. ชาญวิทย์ ตันติ์พิพัฒน์

3. นายเกียรติ นิตย์ธีรานนท์

4. นางกุลธิดา ศิวยาธร

5. น.พ. จอน ยังพิชิต

6. พ.ญ. คุณสวรรยา เดชอุดม

7. น.พ. อนันต์ เตชะเวช

8. นายชอง โท

9. นายชาตรี โสภณพนิช

บริษัทมีกรรมการจำนวน 3 ท่านที่เป็นกรรมการอิสระและเป็นกรรมการตรวจสอบดังต่อไปนี้

1. น.ส. โสภาวดี อุตตโมบล

2. นายสรดิษ วิญญรัตน์

3. นายบุญปกรณ์ โชควัฒนา

กรรมการที่เป็นอิสระ 3 ท่าน คิดเป็นร้อยละ 20 ของกรรมการทั้งคณะ
บริษัทมีนโยบายที่จะปรับจำนวนกรรมการที่เป็นอิสระให้ไม่น้อยกว่า 1 ใน 3
ของกรรมการทั้งคณะในอนาคต

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

บริษัทยังไม่มีคณะอนุกรรมการกำหนดค่าตอบแทน อย่างไรก็ตาม
ผลตอบแทนของคณะกรรมการอยู่ในรูปของค่าตอบแทนประจำปี และค่าเบี้ยประชุม
ซึ่งได้รับอนุมัติจากผู้ถือหุ้นแล้ว

ผลตอบแทนของผู้บริหารอยู่ในรูปของเงินเดือนและโบนัส
และขึ้นอยู่กับผลงานของบริษัทและผลปฏิบัติงานของผู้บริหารแต่ละท่าน

รายละเอียดผลตอบแทนของคณะกรรมการและผู้บริหาร อยู่ในหัวข้อ 9.3 ค่าตอบแทนกรรมการ

11. การประชุมคณะกรรมการ

คณะกรรมการมีกำหนดการประชุมโดยปกติเป็นประจำทุกไตรมาสและมีการประชุมพิเศษเพิ่มตามความจำเป็น
โดยมีการกำหนดวาระชัดเจนล่วงหน้า
เลขานุการบริษัทได้จัดหนังสือเชิญประชุมพร้อมวาระการประชุมและเอกสารต่างๆ
ส่งให้คณะกรรมการก่อนการประชุมล่วงหน้า 7 วัน
เพื่อให้กรรมการได้มีเวลาศึกษาหาข้อมูลอย่างเพียงพอก่อนเข้าร่วมประชุม
ปกติการประชุมจะใช้เวลาประมาณ 2 ชั่วโมง ในปี 2547 ที่ผ่านมาคณะกรรมการมีการประชุม
จำนวน 8 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังตารางแสดงค่าตอบแทนกรรมการในหัวข้อ
9.3

บริษัทมีการบันทึกรายงานการประชุมทุกครั้ง
และมีการรับรองรายงานในการประชุมคณะกรรมการครั้งถัดไป
และบริษัทจะจัดเก็บรายงานการประชุมไว้พร้อมให้คณะกรรมการและผู้ที่เกี่ยวข้องตรวจสอบได้

12. คณะอนุกรรมการ

บริษัทมีคณะกรรมการตรวจสอบ
และคณะกรรมการร่วมระหว่างกรรมการและเจ้าหน้าที่ระดับบริหารของโรงพยาบาล
รายละเอียดตามหัวข้อ 9.1 โครงสร้างการจัดการ บริษัทยังไม่มีคณะอนุกรรมการกำหนดค่าตอบแทน

13. ระบบการควบคุมและการตรวจสอบภายใน

บริษัทได้ให้ความสำคัญกับระบบการควบคุมภายในและการตรวจสอบภายใน
โดยได้จัดตั้งหน่วยงานตรวจสอบภายใน ซึ่งมีวัตถุประสงค์หลักเพื่อสนับสนุน
และส่งเสริมให้มีระบบการควบคุมภายในที่ดีภายในองค์กร เพื่อลดความเสี่ยงในการดำเนินงาน
และเพื่อให้มีคุณภาพในระบบงานและในการปฏิบัติงาน โดยมุ่งเน้นถึงความมีประสิทธิภาพ ประสิทธิผล
และมีการใช้จ่ายอย่างระมัดระวัง สมประโยชน์
และรวมถึงการปฏิบัติงานเพื่อให้เป็นไปตามนโยบายและ/หรือความต้องการของผู้บริหาร

เพื่อให้แน่ใจว่าหน่วยงานตรวจสอบภายในมีการทำงานที่เป็นอิสระ และมีการถ่วงดุลอำนาจ
หน่วยงานตรวจสอบภายในมีหน้าที่รายงานผลการดำเนินงานโดยตรงต่อคณะกรรมการตรวจสอบ

14. รายงานของคณะกรรมการ

รายงานความรับผิดชอบของคณะกรรมการต่อรายงานการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศที่ปรากฏในรายงานประจำปี
งบการเงินดังกล่าวจะจัดทำขึ้นตามมาตรฐานการบัญชีที่รับรองทั่วไปโดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผล
เพื่อให้มั่นใจว่าข้อมูลทางบัญชีมีการบันทึกอย่างครบถ้วน ถูกต้อง และมีระบบการจัดเก็บรักษาทรัพย์สิน
เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นต่อความเชื่อถือได้ของงบการเงินของบริษัทและบริษัทย่อย ณ วันที่ 31
ธันวาคม 2547

15. ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทันเวลา
ทั้งรายงานทางการเงินและข้อมูลทั่วไป ซึ่งจะเป็นประโยชน์ต่อการตัดสินใจของผู้ลงทุน
บริษัทได้ตั้งหน่วยงานนักลงทุนสัมพันธ์ขึ้นในปี 2546 เพื่ออำนวยความสะดวกแก่นักลงทุนและผู้ถือหุ้น
นักลงทุนหรือผู้ถือหุ้นที่สนใจสามารถติดต่อขอข้อมูลได้ที่

แผนกนักลงทุนสัมพันธ์

โทรศัพท์ 0-2667-2036 หรือ 0-2667-1254

E-mail address: [ir@bumrungrad.com]

Website: www.bumrungrad.com

9.5 การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลไปใช้เพื่อประโยชน์ส่วนตนดังนี้

1. ข้อบังคับของบริษัท กำหนดให้กรรมการต้องแจ้งให้บริษัททราบโดยไม่ชักช้า
หากมีส่วนได้เสียในสัญญาที่ทำกับบริษัทหรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

2. กรรมการและผู้บริหารต้องจัดทำและเปิดเผยรายงานการถือหลักทรัพย์
ต่อคณะกรรมการกำกับหลักทรัพย์และตลาดหลักทรัพย์ ภายในเวลาที่กำหนด

มาตรการลงโทษ หากกรรมการท่านใดฝ่าฝืนมีดังนี้

1. แจ้งด้วยวาจาเพื่อแก้ไข

2. รายงานผู้ถือหุ้นเพื่อพิจารณา

3. ชดใช้ค่าสินไหมทดแทนกรณีเกิดความเสียหาย

4. เปิดเผยให้สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยทราบ

9.6 บุคลากร

จำนวนพนักงานของบริษัทมีจำนวนทั้งสิ้น 2,762 คน โดยแบ่งตามสายงานหลักดังนี้

ฝ่ายพยาบาล 1,402 คน

ฝ่ายปฏิบัติการพิเศษ 404 คน

ฝ่ายสนับสนุน 956 คน

ผลตอบแทนรวมของพนักงาน มีรายละเอียดดังต่อไปนี้

เงินเดือน 465,372,367 บาท

โบนัส 112,268,411 บาท

เงินสมทบกองทุนสำรองเลี้ยงชีพ 17,120,397 บาท

สวัสดิการอื่นๆ 183,022,268 บาท

บริษัทตระหนักถึงความสำคัญของบุคลากรทุกคนของบริษัท
และมีนโยบายในการพัฒนาบุคลากรเพื่อเสริมสร้างทักษะความรู้ความชำนาญของบุคลากร
โดยได้มีการจัดให้มีแผนการฝึกอบรมดังนี้

1. การปฐมนิเทศพนักงานใหม่ พนักงานใหม่ทุกคนต้องได้รับการปฐมนิเทศของฝ่าย/แผนก/หน่วยงาน
และฝึกทดลองปฏิบัติในการทำงาน

2. การฝึกอบรมภาคบังคับ เป็นการฝึกอบรมเรื่องที่บุคลากรทุกคนควรทราบ และเข้ารับการ

อบรม

3. การฝึกอบรมของหน่วยงาน เป็นการฝึกอบรมเพื่อให้เกิดทักษะและความชำนาญ
สำหรับพนักงานแต่ละฝ่าย/แผนก/หน่วยงาน โดยมีการฝึกอบรมทั้งภายในและภายนอกบริษัท

4. การฝึกอบรมเรื่องการบริหาร
เพื่อให้ผู้บริหารมีความรู้ความชำนาญในการบริหารฝ่าย/แผนกของตนอย่างมีประสิทธิภาพ